**DĖL LĖŠŲ SKYRIMO**

2022 m. kovo 23 d. Nr. DĮV-23

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.2 papunkčiu ir atsižvelgdamas į Pajūrio miestelio bendruomenės pirmininkės 2021 m. gruodžio 22 d. prašymą „Dėl bendruomenės patalpų šildymo apmokėjimo “, Šilalės sutrikusios psichikos žmonių globos bendrijos pirmininkės 2022 m. sausio 24 d. raštą Nr. 22/1 „Dėl papildomų lėšų skyrimo“ ir Kaimų bendruomenės „Saulietekis“ valdybos pirmininkės 2022 m. sausio 24 d. raštą „Dėl vykdomo projekto bendrafinansavimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 2 200 Eur:

1.1. Pajūrio miestelio bendruomenei – 200,0 Eur (padengti komunalinių paslaugų (patalpų šildymo) išlaidų dalį);

1.2. Šilalės sutrikusios psichikos žmonių globos bendrijai – 500,0 Eur (padengti globos bendrijos veiklos vykdymo išlaidų dalį);

1.3. Kaimų bendruomenei „Saulietekis“ – 1 500,0 Eur (prisidėti prie projekto veiklų bendro finansavimo „Vietos bendruomenių pilietinio aktyvumo ir demokratinio dalyvavimo galimybių didinimas“ įgyvendinimo išlaidų).

2. P a v e d u Šilalės rajono savivaldybės administracijos Centralizuotam buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila